PIELIKUMS

“CONTEA DI SCLAFANI”

PDO-IT-A0775-AM04

Pieteikuma iesniegšanas diena: 21.12.2016.

PRODUKTA SPECIFIKĀCIJAS GROZĪJUMA PIETEIKUMS

1. Grozījumam piemērojamie noteikumi

Regulas (ES) Nr. 1308/2013 105. pants – grozījums, kas nav maznozīmīgs

2. Grozījuma apraksts un pamatojums

2.1. Grozījumi cilmes vietas nosaukumā (a) un produkta specifikācijā / vienotajā dokumentā (b)

a) Grozījumi nosaukumā: pašreizējā cilmes vietu nosaukumā “Contea di Sclafani” ir pievienota atsauce uz Valledolmo pašvaldību. Tādējādi šo nosaukumu var norādīt vai nu kā “Contea di Sclafani”, vai kā “Valledolmo – Contea di Sclafani”. Cilmes vietas nosaukums ir grozīts, lai labāk uzsvērtu saikni ar teritoriju, t. i., “noteikto ģeogrāfisko apgabalu”, kā paredzēts ES tiesību aktos (Regulas (ES) Nr. 1308/2013 93. panta 1. punkta a) apakšpunkts). Nosaukums “Valledolmo” faktiski jau ir plaši minēts produkta specifikācijas 9. punktā, kurā aprakstīta ģeogrāfiskā saikne. Šī Palermo provincē esošā pašvaldība atrodas noteiktā ģeogrāfiskā apgabala centrā un ir atrodama mūsdienu kartēs. Tāpēc, pievienojot šīs pašvaldības nosaukumu, tiek nodrošināts, ka ir vieglāk identificēt precīzu ražošanas apgabala atrašanās vietu.

b) Saraksts ar 21 atļauto veidu ir saīsināts līdz 6 veidiem, atstājot tajā tikai Bianco un Rosso veidu un to attiecīgās norādes Vendemmia Tardiva (vēlīni novākta raža) un Riserva. Reģistrētais aizsargātais cilmes vietas nosaukums (denominazione di origine controllata) (DOC (ACVN)) “Sicilia” aptver plašu reģionālo vīna vīnogu šķirņu klāstu, tostarp daudzas no tām, kas minētas pašreizējā “Contea di Sclafani” DOC (ACVN) specifikācijā, un, lai gan tās ir tradicionālas, tās nevar uzskatīt par ekskluzīvām ierobežotākā apgabalā. Tādēļ mērķis ir vēl vairāk veicināt attiecīgo ar DOC (ACVN) apzīmēto vīnu specifiku, atstājot tikai tos veidus, kas ražoti, izmantojot vīna vīnogu šķirnes, kuras vislabāk atspoguļo saikni ar noteikto ģeogrāfisko apgabalu. Tādējādi, pat ja vīni ir ražoti no vietējām šķirnēm, kas jau ietilpa vīna vīnogu šķirņu kombinācijā, kuru izmantoja baltvīniem, sarkanvīniem un vienšķirnes vīniem, tos tagad vispārīgi dēvē par baltvīniem vai sarkanvīniem, lai vairāk uzsvērtu cilmes vietas nosaukumu un saikni ar apgabalu vīna ražošanas vietā.

2.2. Produkta specifikācijas 2. punkts “Vīna vīnogu šķirņu kombinācija”

Šīs izmaiņas attiecas uz produkta specifikācijas 2. punktu un vienotā dokumenta attiecīgo 7. iedaļu par galvenajām vīna vīnogu šķirnēm. Tādu vietējo vīna vīnogu šķirņu procentuālais pieaugums kā “Catarratto”, kuru izmanto baltvīniem, un “Perricone” un “Nero d’Avola”, kuras izmanto sarkanvīniem, ko jau ražo kā vienšķirnes vīnus, ļauj labāk raksturot attiecīgos vīnus un nodrošināt, ka to kvalitāte ir augstāka. Vīna vīnogu šķirņu kombinācija ir ierobežota, lai saglabātu tikai tos vīna veidus, kuri var izcelt attiecīgo ar DOC (ACVN) apzīmēto vīnu specifiku.

a) Vīna vīnogu šķirnes “Insolia” un “Grecanico” ir svītrotas no baltvīnam izmantojamo šķirņu kombinācijas, un ir pievienota norāde Riserva. Baltvīniem joprojām ir atļauts izmantot tikai vīnogu šķirni “Catarratto”, kurai ir jāveido vismaz 95 % no pamatsastāva, jo tā vairāk nekā jebkura cita šķirne atspoguļo minētās teritorijas īpašo piemērotību.

b) Pašreizējā produkta specifikācijā norādītie procentuālie daudzumi sarkanvīnam izmantojamo vīnogu šķirņu kombinācijā ir grozīti, un ir pievienota norāde Vendemmia Tardiva. Sarkanvīniem ir atļauts izmantot tikai tradicionālās vīna vīnogu šķirnes “Perricone” un “Nero d’Avola” – vai nu atsevišķi, vai kombinējot to procentuālo daudzumu robežās no 0 līdz 100 %; citas šķirnes pievienot nedrīkst.

c) Ne baltvīnu, ne sarkanvīnu ražošanā nedrīkst izmantot citas šķirnes, pat ja tās ir atļauts izmantot Sicīlijas reģionā. No iepriekš minētajām šķirnēm, kuras audzē gandrīz visu vietējo ražotāju vīndārzos, šajā augsto pakalnu reģionā iegūst vīnus, kurus raksturo specifiska un savdabīga organoleptiskā kvalitāte, kas tos atšķir no vīniem, kuri izgatavoti citās minētā reģiona daļās, kā norādīts ģeogrāfiskās saiknes aprakstā.

d) Sārtvīni un vienšķirnes vīni, kas pagatavoti no neiekļautu šķirņu vīnogām, ir svītroti.

2.3. Produkta specifikācijas 3. punkts “Ražošanas apgabals”

Šīs izmaiņas attiecas uz produkta specifikācijas 3. punktu un vienotā dokumenta attiecīgo 6. iedaļu par noteikto apgabalu.

Produkta specifikācijas 3. punktā sniegtajā ražošanas apgabala aprakstā ir veiktas tikai formālas izmaiņas un ir labots Montemaggiore pašvaldības nosaukums (iepriekš tas bija nepareizi norādīts kā Montemmagiore).

2.4. Produkta specifikācijas 4. punkts “Vīnaudzēšanas standarti”

Šīs izmaiņas attiecas tikai uz produkta specifikāciju, nevis vienoto dokumentu.

a) Ir svītrota frāze “ne vēlāk kā ienākšanās sākumā”, kas attiecas uz periodu, kurā var veikt ārkārtas apūdeņošanu. Ir svītrota acīmredzama neatbilstība, jo ārkārtas apūdeņošana ir nepieciešama galvenokārt vasaras beigās un – bieži vien – pēc ienākšanās.

b) No ražu tabulas ir svītroti veidi, kas vairs nav iekļauti, un ir pievienotas norādes Vendemmia Tardiva attiecībā uz sarkanvīnu un Riserva attiecībā uz baltvīnu. Sarkanvīnam minimālā faktiskā spirta tilpumkoncentrācija no 11 % ir paaugstināta līdz 12 %, bet baltvīnam – no 10,5 % tā paaugstināta līdz 11,5 %. Tajā pašā tabulā ir pievienotas norādes Vendemmia Tardiva attiecībā uz baltvīnu un Riserva attiecībā uz sarkanvīnu; abas šīs norādes bija iekļautas iepriekšējās produkta specifikācijas 5. punktā. Lai sniegtu labāku pārskatu, kvalitātes parametri (vīnogu maksimālā raža no hektāra un minimālā faktiskā spirta koncentrācija) ir iekļauti vienā tabulā produkta specifikācijas 4. punktā, bet iepriekš tie bija norādīti arī specifikācijas 5. punktā. No vīnogām iegūtā vīna spirta minimālās faktiskās koncentrācijas (cukuru satura) paaugstināšanai būtu jāuzlabo attiecīgā vīna kvalitāte un vairāk jāveicina ar DOC (ACVN) apzīmētā vīna specifika.

2.5. Produkta specifikācijas 5. punkts “Vīndarības standarti”

Šīs izmaiņas attiecas tikai uz produkta specifikāciju, nevis vienoto dokumentu.

Ir veiktas formālas izmaiņas, piemēram, vīndarības standartu pievienošana attiecībā uz jaunajiem vīna veidiem un standartu svītrošana attiecībā uz veidiem, kas vairs nav iekļauti vai norādīti citos produkta specifikācijas punktos.

Šie grozījumi ir vajadzīgi, lai šo punktu saskaņotu ar iepriekšējo punktu noteikumiem.

(9. apakšpunkts) Lai labāk atspoguļotu vīnu kvalitātes līmeni, Vendemmia Tardiva veidiem (1. kat. vīns) nav atļauts izmantot bagātināšanas procedūras.

2.6. Produkta specifikācijas 6. punkts “Ar patēriņu saistītās īpašības”

Šīs izmaiņas attiecas uz produkta specifikāciju un vienotā dokumenta attiecīgo 4. iedaļu par vīnu aprakstu.

a) Ir svītroti tie vīna veidi, kuros norādīta vīnogu šķirne, kas vairs nav iekļauta, bet pārējie veidi ir definēti atkārtoti. Ir svītrotas to vīnu veidu īpašības, kuri vairs nav iekļauti, aprakstītas tādu jaunieviesto veidu īpašības kā Bianco Riserva un Rosso Vendemmia Tardiva un pārskatītas jau iekļauto veidu īpašības, lai nodrošinātu ķīmisko, fizikālo un organoleptisko īpašību precīzāku aprakstu.

b) Ir svītrots šā punkta 3. apakšpunkts par ministrijas pilnvarām izdot dekrētu, ar ko groza prasības par kopējo skābumu un minimālo bezcukuru ekstraktu. Grozot produkta specifikāciju, tika izmantota iespēja svītrot produkta specifikācijas 6. punkta pēdējo apakšpunktu, jo tas vairs neatbilst ES noteikumiem par grozījumiem, kuru dēļ ir nepieciešams veikt izmaiņas vienotajā dokumentā.

c) Kā iespējama smarža pievienotas koksnei raksturīgas nianses, kas rodas, vīnus glabājot koka traukos. Tas bija nepieciešams, jo ražotāji bieži vien vīnu glabā un nogatavina koka mucās.

2.7. Produkta specifikācijas 7. punkts “Marķēšana”

Šīs izmaiņas attiecas tikai uz produkta specifikāciju, nevis vienoto dokumentu.

Produkta specifikācijā ir aizstāts viss šā punkta teksts un pārnumurēti tālākie punkti.

Ar patēriņu saistītās īpašības attiecībā uz visiem specifikācijā iekļautajiem veidiem tagad ir aprakstītas produkta specifikācijas iepriekšējā 6. punktā, savukārt noteikumi attiecībā uz produktu cilmes vietas nosaukumu un noformējumu ir aprakstīti produkta specifikācijas 7. punktā.

a) Ir iekļauta iespēja izmantot papildu topogrāfiskās norādes, kas attiecas uz vīndārzu. Atsauce uz saimniecību paredzēta, lai labāk raksturotu vīnu, uz etiķetes norādot, ka vīns iegūts tikai konkrētā vīndārzā, saskaņā ar Likuma Nr. 238/2016 31. panta 10. punktu un Regulas (ES) Nr. 1308/2013 120. panta 1. punkta g) apakšpunktu.

b) Ar “Contea di Sclafani” jeb “Valledolmo-Contea di Sclafani” DOC (ACVN) apzīmēto vīnu marķējumā un noformējumā kā lielāku ģeogrāfisko vienību var norādīt nosaukumu “Sicilia”. Lielākas ģeogrāfiskās vienības “Sicilia” nosaukuma norādīšana ļauj sniegt patērētājam plašāku informāciju par attiecīgā DOC (ACVN) produkta ģeogrāfisko atrašanās vietu saskaņā ar Likumu Nr. 238/2016 un Regulas (ES) Nr. 1308/2013 120. panta 1. punkta g) apakšpunktu.

c) Svītrotas atsauces uz veidiem, kas vairs nav iekļauti, un noteikumi par tilpnēm, kādas var izmantot. Noteikumi par tilpnēm, kādas var izmantot, tagad ir ietverti produkta specifikācijas 8. punktā “Iepakojums”.

2.8. Produkta specifikācijas 8. punkts “Iepakojums”

Šīs izmaiņas attiecas uz produkta specifikāciju un vienotā dokumenta attiecīgo 9. iedaļu par būtiskiem papildu nosacījumiem.

Ir noteikts, ka visiem tilpumiem, kādi ir atļauti valsts un ES noteikumos, drīkst izmantot tikai stikla pudeles. Ir norādīts, ka izmanto tikai uzmavveida korķa aizbāžņus, jo dzirkstošais vīns šajā specifikācijā vairs nav iekļauts; T-veida aizbāžņa izmantošana ir atļauta veidiem ar norādi Vendemmia Tardiva.

Nosaukums ir jāidentificē tirgū tikai stikla pudelēs iepakotam vīnam, kas izraudzīts saskaņā ar augstas kvalitātes īpašībām un tehniskajiem parametriem, kuri noteikti visā produkta specifikācijā.

2.9. Produkta specifikācijas 9. punkts “Saikne ar apgabalu”

Šīs izmaiņas attiecas uz produkta specifikāciju un vienotā dokumenta attiecīgo 8. iedaļu par saiknes(-ņu) aprakstu.

Minētais produkta specifikācijas 9. punkts ir atjaunināts ar atsauci uz jauno DOC (ACVN) nosaukumu “Contea di Sclafani” jeb “Valledolmo – Contea di Sclafani”.

Turklāt saistībā ar aprakstu par saikni ar ģeogrāfisko vidi šā 9. punkta A) un C) daļā ir svītrotas atsauces uz vīna veidiem un kategorijām (dzirkstošais vīns un kvalitatīvais dzirkstošais vīns), kas nav paredzētas jaunajā produkta specifikācijā.

Līdz ar to minētie grozījumi produkta specifikācijā ir iekļauti vienotā dokumenta attiecīgajā 8. iedaļā, kurā sniegts apraksts par saikni ar ģeogrāfisko vidi.

Attiecīgās izmaiņas ir saistītas ar DOC (ACVN) nosaukuma maiņu, pievienojot noteiktā ģeogrāfiskā apgabala centrā esošās Valledolmo pašvaldības nosaukumu.

Tādējādi, veicot šīs izmaiņas, tiecamies labāk sasaistīt minēto nosaukumu ar teritoriju un stiprināt saikni ar attiecīgās vīna ražošanas ģeogrāfisko vidi.

Turklāt, izslēdzot no produkta specifikācijas dažus produktu veidus un kategorijas, šajā produkta specifikācijas 9. punktā ir labāk aprakstīta saikne ar ģeogrāfisko vidi attiecībā uz pārējiem vīnu veidiem, kas ražoti no teritorijai raksturīgākajām vīna vīnogām (“Catarratto”, “Perricone” un “Nero d’Avola”).

Jo īpaši ir uzsvērta mijiedarbība starp dabas un antropogēnajiem faktoriem un vīnu kvalitatīvajām un specifiskajām īpašībām, kas lielā mērā saistītas ar ģeogrāfisko vidi.

VIENOTS DOKUMENTS

1. Reģistrējamais nosaukums vai nosaukumi

“Contea di Sclafani”

“Valledolmo-Contea di Sclafani”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

“Contea di Sclafani” jeb “Valledolmo-Contea di Sclafani” Rosso

Krāsa: dažādas intensitātes rubīnsarkana, var būt ar violetu atblāzmu.

Smarža: izsmalcināta, savdabīga, augļaina, dažreiz pikanta.

Garša: sausa, harmoniska, konsistence laba.

Minimālā kopējā spirta tilpumkoncentrācija: 12 %.

Minimālais bezcukuru ekstrakta saturs: 23 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības

Maksimālā kopējā spirta koncentrācija (tilp. %): Minimālā faktiskā spirta koncentrācija (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

“Contea di Sclafani” jeb “Valledolmo-Contea di Sclafani” Rosso Riserva

Krāsa: no tumši rubīnsarkanas līdz granātsarkanai, vīnam nogatavinoties.

Smarža: intensīva, augļaina, dažreiz pikanta.

Garša: sausa, savdabīga, konsistence laba.

Minimālā kopējā spirta tilpumkoncentrācija: 12,5 %.

Minimālais bezcukuru ekstrakta saturs: 24 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības

Maksimālā kopējā spirta koncentrācija (tilp. %): Minimālā faktiskā spirta koncentrācija (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

“Contea di Sclafani” jeb “Valledolmo-Contea di Sclafani” Rosso Vendemmia Tardiva

Krāsa: no tumši rubīnsarkanas līdz granātsarkanai, vīnam nogatavinoties.

Smarža: savdabīga, noturīga, izsmalcināta.

Garša: no sausas līdz saldai, savdabīga, harmoniska.

Minimālā kopējā spirta tilpumkoncentrācija: 13 %.

Minimālais bezcukuru ekstrakta saturs: 28 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības

Maksimālā kopējā spirta koncentrācija (tilp. %): Minimālā faktiskā spirta koncentrācija (tilp. %): 11 Minimālais kopējais skābums: 4 grami uz litru (izteikts vīnskābē) Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

“Contea di Sclafani” jeb “Valledolmo-Contea di Sclafani” Bianco

Krāsa: dažādas intensitātes salmdzeltena, dažreiz ar bālzaļu atblāzmu.

Smarža: izsmalcināta, savdabīga, noturīga.

Garša: sausa, harmoniska, aromātiska.

Minimālā kopējā spirta tilpumkoncentrācija: 11,5 %.

Minimālais bezcukuru ekstrakta saturs: 17 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības

Maksimālā kopējā spirta koncentrācija (tilp. %): Minimālā faktiskā spirta koncentrācija (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

“Contea di Sclafani” jeb “Valledolmo-Contea di Sclafani” Bianco Riserva

Krāsa: dažādas intensitātes salmdzeltena, dažreiz ar bālzaļu atblāzmu.

Smarža: patīkama, izsmalcināta, eleganta.

Garša: harmoniska, savdabīga, aromātiska.

Minimālā kopējā spirta tilpumkoncentrācija: 12 %;

Minimālais kopējais skābums: 4,5 g/l.

Minimālais bezcukuru ekstrakta saturs: 20 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības

Maksimālā kopējā spirta koncentrācija (tilp. %): Minimālā faktiskā spirta koncentrācija (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

“Contea di Sclafani” jeb “Valledolmo-Contea di Sclafani” Bianco Vendemmia Tardiva

Krāsa: no salmdzeltenas līdz zeltaini dzeltenai.

Smarža: savdabīga, noturīga.

Garša: no sausas līdz saldai, savdabīga, harmoniska.

Minimālā kopējā spirta tilpumkoncentrācija: 13 %.

Minimālais bezcukuru ekstrakta saturs: 26 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības

Maksimālā kopējā spirta koncentrācija (tilp. %): Minimālā faktiskā spirta koncentrācija (tilp. %): 11 Minimālais kopējais skābums: 4 grami uz litru (izteikts vīnskābē) Maksimālais gaistošais skābums (miliekvivalentos litrā): Maksimālais kopējais sēra dioksīda saturs (miligramos litrā):

5. Vīndarības metodes

a) Galvenās vīndarības metodes

b) Maksimālās ražas

“Contea di Sclafani” jeb “Valledolmo-Contea di Sclafani” Rosso, tostarp Riserva

10 000 kg vīnogu no hektāra

“Contea di Sclafani” jeb “Valledolmo-Contea di Sclafani” Rosso, tostarp Riserva

70 hl no hektāra

“Contea di Sclafani” jeb “Valledolmo-Contea di Sclafani” Bianco, tostarp Riserva

12 000 kg vīnogu no hektāra

“Contea di Sclafani” jeb “Valledolmo-Contea di Sclafani” Bianco, tostarp Riserva

84 hl no hektāra

“Contea di Sclafani” jeb “Valledolmo-Contea di Sclafani” Rosso un Bianco Vendemmia Tardiva

8 000 kg vīnogu no hektāra

“Contea di Sclafani” jeb “Valledolmo-Contea di Sclafani” Rosso un Bianco Vendemmia Tardiva

48 hl no hektāra

6. Noteiktais apgabals

Ražošanas apgabals atrodas Sicīlijas reģionā un ietver šādas teritorijas: Palermo provincē – visu Valledolmo, Caltavuturo, Alia un Sclafani Bagni pašvaldības teritoriju; daļu no Petralia Sottana, Castellana Sicula, Castronovo di Sicilia, Cerda un Aliminusa pašvaldības teritorijas; Montemaggiore Belsito un Polizzi Generosa; Caltanissetta provincē – visu Vallelunga Pratameno un Villalba pašvaldības teritoriju; Agrigento provincē – daļu no Cammarata pašvaldības teritorijas. Šā apgabala robežas ir noteiktas, kā izklāstīts turpmāk.

Sākot no 14 + 800 km atzīmes uz valsts nozīmes ceļa Nr. 120, robeža iet pa šo ceļu līdz pat Cerda–Aliminusa krustojumam, kur tā pie 0 + 000 km atzīmes savienojas ar provinces nozīmes ceļu Nr. 7, turpinoties pa to līdz 17 + 750 km atzīmei. No turienes tā ved gar Alia pašvaldības robežu rietumu virzienā, līdz nonāk pie Castronuovo di Sicilia pašvaldības robežas, pa kuru turpinās dienvidrietumu virzienā līdz valsts nozīmes autoceļa Nr. 189 4 + 700 km atzīmei. Robeža stiepjas gar šo valsts nozīmes ceļu līdz 14 + 600 km atzīmei, kur tā turpinās dienvidu virzienā gar Platani upi, līdz sasniedz Vallone Crasto Venturo, un tā iet pa šo ieleju dienvidaustrumu virzienā, līdz pie 5 + 900 km atzīmes krustojas ar provinces nozīmes ceļu Nr. 39 (bijušais privātais autoceļš Soria–Casalicchio), pa kuru iet līdz 0 + 000 km atzīmei, kur sasniedz provinces nozīmes ceļu Nr. 25 (Tumarrano–Mussomeli), pa ko turpinās 9 km garumā dienvidu virzienā, līdz sasniedz Cammarata pašvaldības robežu. Pa šo robežu ejot austrumu virzienā, tā sasniedz Villalba pašvaldības robežu un iet gar to austrumu virzienā līdz Petralia Sottana pašvaldības robežai; ejot pa šo robežu austrumu un pēc tam ziemeļaustrumu virzienā, tā pie Portella dell’Inferno sasniedz provinces nozīmes autoceļu Nr. 72 (Ciolino), pa kuru turpinās vēl aptuveni 2,7 km. Ejot ziemeļu virzienā, tā pēc tam nonāk Portella del Morto, kur ziemeļu virzienā atkal savienojas ar Petralia Sottana pašvaldības robežu, līdz nonāk Vallone San Giorgio, un iet šo ieleju ziemeļaustrumu virzienā, līdz pie 48 + 200 km atzīmes sasniedz valsts nozīmes ceļu Nr. 120. Tā iet pa valsts nozīmes ceļu Nr. 120 līdz 48 + 400 km atzīmei, kur nonāk pie Polizzi Generosa robežas, pa kuru ziemeļrietumu virzienā iet līdz San Filippo upei; turpinoties pa šo upi joprojām ziemeļrietumu virzienā, tā sasniedz Caltavuturo pašvaldības robežu. Pa šo robežu ejot ziemeļrietumu virzienā, tā nonāk pie Sclafani Bagni pašvaldības robežas un iet pa to, līdz sasniedz Cerda pašvaldības robežu; no šīs vietas tā stiepjas ziemeļrietumu virzienā un sasniedz valsts nozīmes ceļu Nr. 120 pie 14 + 800 km atzīmes.

7. Galvenās vīna vīnogu šķirnes

“Catarratto bianco lucido B.”

“Catarratto bianco comune B.”

“Perricone N.”

“Nero d’Avola N.” sinonīms šķirnes nosaukumam “Calabrese N.”

8. Saiknes vai saikņu apraksts

“Contea di Sclafani” jeb “Valledolmo-Contea di Sclafani”

Saikni ar noteikto ģeogrāfisko apgabalu pierāda konkrēto vides faktoru (kalnains apgabals, augsnes struktūra, siltais mērenais klimats, temperatūru diapazons) mijiedarbība; vēsturiskā tradīcija (pirmie ieraksti par vīnogulāju audzēšanu datēti ar 1300. gadu; ap 1570. gadu Valle dell’Olmo lēnī tika iestādīti vīndārzi daudzu hektāru platībā); cilvēkfaktori (vīnogu šķirnes, ar vīnu saistītās apmācību metodes un tradicionālās audzēšanas sistēmas); un vīna pārstrādes metodes, kas ir labi iesakņojušās minētajā apgabalā un ļauj iegūt tās specifiskās īpašības, kuras piemīt vīna veidiem, kas iekļauti šā produkta specifikācijā.

Jo īpaši minētā apgabala vidējais augstums – aptuveni 600 m virs jūras līmeņa – un kopējais tādu augšņu vispārējais sadalījums, kas ir pārsvarā mālainas augsnes ar smilšu piejaukumu vai pārsvarā smilšainas augsnes ar māla piejaukumu, nozīmē to, ka neviena veida augsne minētajā ražošanas apgabalā nav pārāk mitra vai pārāk skāba, vai arī pārāk sārmaina, kas visi ir faktori, kuri ietekmē vīna produkcijas daudzumu un, pats galvenais, kvalitāti.

Šie faktori ir lieliski apvienojami gan ar vietējām sarkano vīnogu šķirnēm “Perricone” un “Nero d’Avola”, no kurām ražo nedzirkstošu sarkanvīnu ar ļoti savdabīgām īpašībām, ko rada tā izteiktā ziedu un pikantā smarža, elegance un ilgmūžība tanīnu satura dēļ, kuras nodrošina, ka vīnu var izturēt pat ļoti ilgu laiku (šie vīni ir apzīmēti ar norādi Riserva), kā arī ar vietējo balto vīnogu šķirni “Catarratto”, kas ir cieši saistīta ar vīnkopības tradīcijām Sicīlijā un jo īpaši Valle d’Olmo-Contea di Sclafani, kur baltvīnu iegūst tikai no “Catarratto” vīnogām un tam piemīt unikālas un viegli identificējamas īpašības. Augstā polifenola satura un optimālā skābuma līmeņa dēļ šis baltvīns ir piemērots izturēšanai un tādējādi – norādes Riserva izmantošanai.

Vīnogas novāc no septembra vidus un visu oktobra mēnesi. Tā kā vīnogas nogatavojas apmēram divdesmit dienas vēlāk nekā citos Sicīlijas vīnkopības apgabalos, šajā apgabalā tās iegūst ideālu skābuma un cukuru satura līdzsvaru. Šī aizkavēšanās nogatavošanās procesā ne vien piešķir galaproduktam raksturīgās īpašības, bet arī ļauj novākt vīnogas, kas nogatavojušās mērenos apstākļos bez vasaras tveices un kurām ir līdzsvaroti analītiskie parametri, t. i., ar labu skābuma līmeni un bez pārāk augsta cukuru satura.

No vīnogu šķirnēm “Nero d’Avola” un “Perricone” ražotais vīns labi sader ne vien ar tipiskajiem Sicīlijas ēdieniem, bet – savu īpatnību dēļ – arī ar tādiem ēdieniem un dzeršanas paradumiem, kas vairāk raksturīgi starptautiskai virtuvei, tādējādi veicinot tā kvalitātes atzīšanu. Savukārt vīns, kas iegūts no vīnogu šķirnes “Catarratto”, labi garšo kopā ar visiem zivju ēdieniem –, sākot no tādiem, kas raksturīgi tikai Vidusjūras reģionam, līdz tādiem, kas raksturīgi Āzijas valstīm.

Turklāt īpaši labos gados gan sarkano, gan balto šķirņu vīnogas tradicionāli tiek atstātas uz vīnogulājiem ļoti ilgu laiku, gandrīz līdz oktobra beigām, lai novāktu ļoti nobriedušas vīnogas, no kurām var izgatavot vīnu ar norādi Vendemmia Tardiva.

9. Būtiski papildu nosacījumi

Iepakojums

Tiesiskais regulējums

Valsts un ES tiesību akti

Papildu nosacījuma veids

Visiem valsts un ES noteikumos atļautajiem tilpumiem drīkst izmantot tikai stikla pudeles. Drīkst izmantot tikai uzmavveida korķa aizbāžņus, jo dzirkstošais vīns šajā produkta specifikācijā vairs nav iekļauts; T-veida aizbāžņa izmantošana ir atļauta veidiem ar norādi Vendemmia Tardiva.

Nosacījuma apraksts

Nosaukums ir jāidentificē tirgū tikai stikla pudelēs iepakotam vīnam, kas izraudzīts saskaņā ar augstas kvalitātes īpašībām un tehniskajiem parametriem, kuri noteikti visā produkta specifikācijā.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/12905